@@@//حاسة إنى هفضل طول عمرى مرعوبة إنه يستغلنى أعمل ايه
طيب أقول ايه؟!!! الله المستعان.! في للأسف كدة كتير ع الفيس، والآسك هنا مليان كدة، مرضى سايكوباتيين وقرف وبيتبعت لهم أسألة ويجاوبوا، واسمحيلي أوجه رسالة من خلالك.! رجاءً محدش يتواصل مع أي حد بيقول إنه طبيب نفسي أو معالج أو مشير إلا في الوضوح والعلن، واللي يطلب إنك تكلميه في الخاص شكي فيه مرة، واللي يطلب تكلميه فون شكي فيه عشرة، وده السبب إن الناس بتشتكي مني ليه ردودي ع الفيس بتبقى شديدة وبرفض التواصل في الغالب، دي قواعد عندنا كأطباء نفسيين. بنحترم حاجة اسمها البناء العلاجي Therapeutic Structure وعشان كدة متردد كتير في الدخول في مسألة العلاج اونلاين لأنها بتمس النقطة دي. أما بالنسبة لك، فنصيحتي تلغي أي اتصال به، ولو وصله منك صور أو كلمك ڤيديو يبقى تعرفي زوجك بهدوء ولباقة بكل حاجة إلا لو في حاجات حساسة جداً ممكن نؤجلها، واعتذري له، وهو سيكون تصرفه إن شاء الله أحكم منك، وفي الحالتين انسي خالص الموضوع ولو هو حاول يتواصل معك اطلبي مساعدة زوجك هو يتصداله، أنت غلطتِ للأسف يا سيدتي وينبغي أن تتحملي نتيجة ده ومعرفة زوجك دلوقت أفضل الحلول المتاحة. ولا حول ولا قوة إلا بالله.